CELEX: 62017TN0603
Language: et
Date: 2017-09-05 00:00:00
Title: Kohtuasi T-603/17: 5. septembril 2017 esitatud hagi – Leedu Vabariik versus Euroopa Komisjon

23.10.2017   
            
            
               ET
            
            
               Euroopa Liidu Teataja
            
            
               C 357/29
            
         5. septembril 2017 esitatud hagi – Leedu Vabariik versus Euroopa Komisjon
   (Kohtuasi T-603/17)
   (2017/C 357/38)
   Kohtumenetluse keel: leedu
   
      Pooled
   
   
      Hageja: Leedu Vabariik (esindajad: D. Kriaučiūnas, R. Krasuckaitė, R. Dzikovič ja M. Palionis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. juuni 2017. aasta rakendusotsus (EL) 2017/1144, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, (1) osas, milles sellega määratakse Leedule finantskorrektsioon 4 207 894,93 eurot, ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   Kohaldades kindlamääralist (5 %) finantskorrektsiooni 4 207 894,93 eurot põhjendusel, et põhikontrollides esines puudusi, rikkus Euroopa Komisjon (edaspidi „komisjon“) määruse (EL) nr 1306/2013 (2) artikli 52 lõiget 2, sest nõuetele mittevastavuse ulatuse, rikkumiste laadi ja Euroopa Liidule tekitatud finantskahju hindamisel:
   
               1.
            
            
               võttis ta ekslikult seisukoha, et Leedus teostatud kohapealsete kontrollide kvaliteet ei olnud nõuetekohane ning et seda tuli käsitada põhikontrolli puudusena, sest:
               
                           1.1.
                        
                        
                           komisjon tõlgendas ja kohaldas vääralt määruse (EL) nr 65/2011 (3) artikli 26 lõike 1 punkti a ning asus sellele tõlgendusele tuginedes põhjendamatult seisukohale, et Leedu institutsioonid ei olnud kohapealse kontrolli raames kontrollinud, kas toetusesaaja esitatud maksenõuded olid tõendatud raamatupidamis- või muude dokumentidega;
                        
                     
                           1.2.
                        
                        
                           komisjon tõlgendas vääralt määruse (EL) nr 65/2011 artikli 26 lõike 1 punkti d ning asus sellele tõlgendusele tuginedes põhjendamatult seisukohale, et Leedu institutsioonid ei olnud kohapealse kontrolli raames kontrollinud, kas riiklikult rahastatud tegevused olid ellu viidud vastavalt riigihanke eeskirjadele;
                        
                     
                           1.3.
                        
                        
                           komisjon tõlgendas vääralt määruse (EL) nr 65/2011 artikli 25 lõiget 4 ning asus sellele tõlgendusele tuginedes seisukohale, et kohapealse kontrolli teostanud inspektorite puhul ei olnud täidetud nõue, et nad peavad olema erinevad töötajatest, kes olid kaasatud sama tegevuse halduskontrolli teostamisse;
                        
                     
         
               2.
            
            
               võttis ta ekslikult seisukoha, et Leedu teostatud kulude põhjendatuse kontrolli kvaliteeti tuli käsitada põhikontrolli puudusena, sest:
               
                           2.1.
                        
                        
                           komisjon tõlgendas vääralt määruse (EL) nr 65/2001 artikli 24 lõike 2 punkti d ning asus sellele tõlgendusele tuginedes põhjendamatult seisukohale, et kulude mõistlikkust ei olnud nõuetekohaselt kontrollitud;
                        
                     
                           2.2.
                        
                        
                           igal juhul kohaldas komisjon põhjendamatult kindlamääralist (5 %) finantskorrektsiooni, sest kulude mõistlikkuse kontrolli süsteemi võimaliku nõuetele mittevastavuse tuvastatud ulatus oli oluliselt väiksem;
                        
                     
         
               3.
            
            
               jättis arvestamata kahju, mis Euroopa Liidule tegelikult tekitati seoses vabatahtlike tööga seotud kuludega, ja asus ekslikult seisukohale, et ei olnud nõuetekohaselt kontrollitud, kas kinnisvaraga seonduva tegevuse kulud vastavad nõuetele, ning sellest tulenevalt tuvastas vääralt, et esines põhikontrolli puudus, sest:
               
                           3.1.
                        
                        
                           komisjon jättis alusetult arvesse võtmast teabe, mille Leedu institutsioonid esitasid seoses asutuse määratud ning sõltumatute ekspertide teostatud kontrolliga, mille raames tuvastati, milline tegelik kahju võis olla tekitatud ELi fondidele ja mis oli sellise kahju summa ning samuti, milline kahju oli seotud mitterahaliste osaluste kontrolli süsteemi puudustega (vabatahtlike tasustamata töö), ja kohaldas alusetult kindlamääralist (5 %) finantskorrektsiooni;
                        
                     
                           3.2.
                        
                        
                           komisjon asus ekslikult seisukohale, et määruse (EL) nr 65/2011 artikli 24 lõike 2 punkte c ja d ei olnud täidetud toetusetaotluste halduskontrolli ja tegevuste – mitterahalised osalused (kinnisvara) – kulude kontrolli raames.
                        
                     
         
      (1)  ELT 2017, L 165, lk 37.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).
   
      (3)  Komisjoni 27. jaanuari 2011. aasta määrus (EL) nr 65/2011, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad seoses kontrollimenetluse rakendamisega ning nõuetele vastavusega maaelu arengu toetusmeetmete osas (ELT 2011, L 25, lk 8).